हिंसा की घटनाओं पर अंकुश रखने के लिए पुलिस ने संघ-परिवार के उन कार्यकर्ताओं को समन देकर बुलाया है जिन्होंने पिछली दफे टीपू जयंती के मौके पर हुए संघर्ष में हिस्सेदारी की थी. ऐसे कार्यकर्ताओं से कहा गया है कि वो जमानत के तौर पर अपना पहचान-पत्र जमा करें. संघ परिवार के कई नेताओं ने इस कदम की निंदा की है. मदीकेरी में 155 लोगों को समन देकर बुलाया गया है जबकि विराजपेट से 88 और सोमवारपेट से 105 लोगों को बुलाया गया है. जिला-प्रशासन ने यह आदेश भी जारी किया है कि शराब की दुकानें गुरुवार की मध्यरात्रि से 11 नवंबर की सुबह 6 बजे तक बंद रखी जाएं.